**Javni posvet – vse o cepljenju proti covidu-19 za otroke od 12. leta naprej, nosečnice in doječe matere**

**Spoštovani prebivalci in prebivalke,**

vabimo vas, da se nam **v torek, 15. junija, ob 17. uri pridružite na javnem posvetu o cepljenju proti covidu-19, ki ga pripravlja Zdravniška zbornica Slovenije.**Potekal bo po videopovezavi (Zoom) in bo trajal do 18.45.

Z vami bodo vrhunski strokovnjaki za covid-19 – zdravniki specialisti infektologi, pediatri in ginekologi – **prof. dr. Bojana Beović, dr. med.,** vodja svetovalne skupine za cepljenje pri NIJZ in predsednica Zdravniške zbornice Slovenije,**prof. dr. Janez Tomažič, dr. med., predstojnik Katedre za infekcijske bolezni in epidemiologijo,** **prof. dr. Mojca Matičič,** **dr. med.,** Infekcijska klinika UKC Ljubljana in strokovna vodja klicnega centra za informacije o koronavirusu, **Denis Baš,** **dr. med., pediater** **in predsednik Sekcije primarnih pediatrov**, **izr. prof. dr. Miha Lučovnik**, **dr. med.,** Ginekološka klinika, in**izr. prof. dr.** **Nataša Toplak**, dr. med., Pediatrična klinika, Služba za alergologijo, revmatologijo in klinično imunologijo.

Govorili bodo o tem:

* kakšne so lahko posledice prebolelega covida-19 pri otrocih,
* kdo so ranljive skupine med otroki za težji potek bolezni,
* zakaj je priporočljivo cepiti otroke od 12. leta naprej,
* kako je s cepljenjem nosečnic in kakšno tveganje zanje predstavlja covid-19,
* kako varno je cepivo za plod in ali so na voljo podatki, študije, kako je s cepljenjem doječih mamic,
* kaj vse že vemo o morebitnih neželenih učinkih cepiv proti covidu-19 in
* kateri so tisti znaki po cepljenju, na katere morate biti pozorni in obiskati zdravnika.

**Posvet je namenjen vsem vam, ki bi želeli pridobiti več dodatnih strokovnih informacij o cepljenju proti covidu-19 pri otrocih, nosečnicah in doječih materah, zato vabljeni, da se nam pridružite. Program bo v kratkem objavljen** [tukaj >>>](https://www.zdravniskazbornica.si/informacije-publikacije-in-analize/obvestila/2021/06/07/javni-posvet-vse-o-cepljenju-proti-covidu-19-za-otroke-od-12.-leta-naprej-nose%C4%8Dnice-in-doje%C4%8De-matere) [in na FB tukaj >>>](https://www.facebook.com/events/1122667898216341/?active_tab=discussion) **Povezava na  webinar:** <https://us02web.zoom.us/j/87810028505?pwd=ZzJjUDJ0NXhKVy94YUxKNTZsd0ZkUT09>
Webinar ID: 878 1002 8505; Passcode: 859357
**POMEMBNO:**Prosimo, da registracijo v sistem Zoom webinar opravite pravočasno (lahko že takoj zdaj oz. na dan dogodka vsaj eno uro pred dogodkom) in si tako zagotovite, da boste dogodek lahko zagotovo spremljali.

**Že zdaj tudi vabljeni, da vprašanja, ki jih imate v povezavi s covidom-19, pošljete vnaprej na****koronavirus@zzs-mcs.si****.
Vljudno vabljeni! Zdravniška zbornica Slovenije**